**Pučko otvoreno učilište Donja Stubica**

Nova ulica 1

49240 DONJA STUBICA

Tel. / Fax. 049 / 286 – 133

www.pou-stubica.hr

Klasa: 400-04/22-01/01

Urbroj: 2113-02-23-08

Donja Stubica, 31. 01. 2023.

**BILJEŠKE UZ GODIŠNJE FINANCIJSKE IZVJEŠTAJE**

**od 01. 01. - 31. 12. 2022.**

* 1. **Osnovni podaci**

Razina: 21 – Proračunski korisnik proračuna Grada Donja Stubica

Broj RKP: 51685

Matični broj: 03039331

OIB: 43827410937

Šifra djelatnosti prema NKD u 2007.: 8559 (ostalo obrazovanje i poučavanje)

Oznaka razdoblja: 2022-12

Osoba ovlaštena za zastupanje: Manuela Frinčić, ravnateljica

Program redovne djelatnosti dijeli se na:

1. **A1025 01 Redovan rad pučkog otvorenog učilišta**

Funkcijska djelatnost: 0950 Obrazovanje koje se ne može definirati po stupnju

Izvori financiranja: Vlastiti prihodi, Opći primici

1. **K1025 01 Opremanje pučkog otvorenog učilišta**

Funkcijska djelatnost: 0950 Obrazovanje koje se ne može definirati po stupnju

Izvori financiranja: Vlastiti prihodi, Opći primici

1. **A1026 01 Redovna djelatnost knjižnice**

Funkcijska klasifikacija: 0820 Služba kulture

Izvori financiranja: Opći primici, Primici za posebne namjene

1. **K1026 01 Opremanje knjižnice i čitaonice**

Funkcijska klasifikacija: 0820 Služba kulture

Izvori financiranja: Opći primici, Primici za posebne namjene, Pomoći iz proračuna: Ministarstvo kulture, Krapinsko-zagorska županija

**BILJEŠKE UZ GODIŠNJI FINANCIJSKI IZVJEŠTAJ ZA RAZDOBLJE**

**1. SIJEČNJA – 31. PROSINCA 2022. GODINE**

Pučko otvoreno učilište Donja Stubica, Nova ulica 1 iz Donje Stubice osnovano je temeljem Zakona o upravljanju javnim ustanovama u kulturi, a osnivač je Grad Donja Stubica.

U sastavu Pučkog otvorenog učilišta djeluje i Knjižnica.

Ravnateljica Ustanove je Manuela Frinčić.

Osnovna svrha djelatnosti Pučkog otvorenog učilišta Donja Stubica očituje se u organiziranju raznih oblika formalnog i neformalnog obrazovanja odraslih i djece te omogućavanja pristupa znanju; razvijanju i unapređivanju svih oblika knjižničnog, kulturnog i umjetničkog stvaralaštva.

Naglasak je na pomaganju pri oblikovanju i održavanju kulturnog identiteta zajednice uz dostupnost knjiga, organiziranju tematskih izložbi i kulturnih događanja.

Također, cilj djelatnosti je kontinuirana suradnja s kulturno-umjetničkim udrugama, ustanovama, gospodarskim subjektima u Gradu, održavanje tribina, predavanja i promoviranje knjiga, održavanje predstava amaterskih i profesionalnih glumaca, održavanje tradicionalnih kulturno-zabavnih događanja u Gradu, održavanje manifestacija vezanih za Mjesec hrvatske knjige 15. 10. – 15. 11., Dan hrvatskih knjižnica, Dane grada Donja Stubica, Tjedan cjeloživotnog učenja, Noć knjige i sl. te organiziranje skupnih posjeta djece i obilaska knjižnice.

Vrlo veliku pozornost poklanjamo i knjižnično-kulturnoj djelatnosti, te uz osnovne poslove kao što su nabava, obrada i posudba knjiga, te ostali manipulativni poslovi s knjižnim fondom, organiziramo i brojna kulturna događanja, promocije, predavanja, radionice, druženja i susrete za djecu i odrasle, kojima nastojimo našim korisnicima približiti kulturu, a Knjižnicu uvrstiti u svakodnevno mjesto boravka. Uslijed pandemije COVID-19 i potresa aktivnosti koje provodimo prilagodili smo nastalim uvjetima.

Nabava knjižne građe vrši se redovito svake godine sredstvima Ministarstva kulture, Grada Donja Stubica i Krapinsko-zagorske županije, donacijama knjiga članova knjižnice ili izdavača te otkupom knjiga Ministarstva kulture.

U svibnju 2022. godine Grad Donja Stubica putem projekta protupotresne obnove krenuo je u adaptaciju zgrade u kojoj se Pučko otvoreno učilište Donja Stubica nalazilo. Kompletna knjižna građa sa potrebnim namještajem premještena je u privremeni prostor, na adresu Dom kulture Donja Stubica, Golubovečka ulica 5, gdje će knjižnica obavljati svoju djelatnost do završetka obnove zgrade u Novoj ulici 1, Donja Stubica.

U segmentu obrazovne djelatnosti, Pučko otvoreno učilište Donja Stubica provodi formalne i neformalne programe obrazovanja za djecu i odrasle.

Od formalnih programa provodimo programe osposobljavanja i usavršavanja koji su odobreni od Ministarstva znanosti i obrazovanja. Trajanje i vrijeme održavanja programa osposobljavanja i usavršavanja znatno je fleksibilnije od klasičnih školskih programa, što omogućuje polaznicima usklađivanje pohađanja nastave sa drugim poslovnim i osobnim obvezama, a nastava je usmjerena na stjecanje praktičnih vještina polaznika.

Od neformalnih programa nudimo mogućnost organizacije: tečaj rada na računalu, ostali tečajevi prema zahtjevima tržišta, tečajevi stranih jezika za odrasle i tečajevi stranih jezika za djecu predškolske i školske dobi u suradnji s vrtićima i školama.

***Bilješke uz izvještaj o prihodima i rashodima, primicima i izdacima***

Konto 6362

Kapitalne pomoći proračunskim korisnicima iz proračuna koji im nije nadležan u iznosu od 25.000,00 kn, odnosi se na nabavu knjižne građe od Ministarstva kulture u iznosu od 20.000,00 kn, te na nabavu knjižne građe od Krapinsko-zagorske županije u iznosu od 5.000,00 kn.

Konto 6413

Godišnji pripis kamate za sredstva na žiroračunu iznosi 2,09 kn.

Konto 6526

Ostali nespomenuti prihodi po posebnim propisima u iznosu od 12.370,50 odnose se na prihod od članarine knjižnice 8.200,00 kn i zakasnine za knjige 4.170,50 kn. Umanjenje u odnosu na isto razdoblje prethodne godine radi obnove zgrade te preseljenja knjižnice u zamjenski prostor. Za vrijeme preseljenja knjižnica nije bila otvorena za korisnike u vremenu od 28.04.2022. do 27.05.2022. te nije bilo naplate članarine ni zakasnine.

Konto 6615

Prihodi od pruženih usluga u iznosu od 153.900,00 kn odnose se na prihod od obrazovanja – knjigovođe 1 grupa od 5 polaznika, gerontodomaćice 2 grupe - 18 polaznika, tečaj engleskog jezika u vrtiću 2 grupe - 32 polaznika (nastavak na započeti tečaj u listopadu 2021. godine) te tečaj engleskog jezika u vrtiću 2 grupe – 39 polaznika koji je počeo u listopadu 2022., a predviđeni završetak je lipanj 2023. Povećanje u odnosu na isto razdoblje prethodne godine radi organizacije programa osposobljavanja za gerontodomaćice koji su provodile općine u sklopu projekta „Zaželi“.

Konto 6632

Kapitalne donacije u iznosu od 478,00 kn odnose se na donacije knjiga izdavača ili članova knjižnice. Umanjenje u odnosu na isto razdoblje prethodne godine radi manjeg broja donacija knjiga.

Konto 671 (6711, 6712)

Prihodi iz nadležnog proračuna u iznosu od 460.000,00 kn, za financiranje rashoda poslovanja (podmirenje redovnih aktivnosti koje su se provodile) u iznosu od 440.041,51 kn, te 19.958,49 kn za nabavu nefinancijske imovine.

Konto 3111

Na plaće za redovan rad utrošen je iznos 310.440,26 kn, umanjenje u odnosu na isto razdoblje prethodne godine zbog bolovanje jedne djelatnice na teret HZZO-a.

Konto 3113

Na plaće za prekovremeni rad utrošen je iznos od 7.580,48 kn, zbog potrebe za prekovremenim radom radi preseljenje cijelog knjižnog fonda, arhive, opreme i ostalog inventara knjižnice na novu lokaciju te poslagivanja knjižnog fonda i kompletnog poslovanja knjižnice na novoj adresi; održavanje radionica tijekom vikenda.

Konto 312

Na ostale rashode za zaposlene utrošen je iznos od 34.400,00 kn - neoporezive nagrade, naknade za topli obrok, jubilarna nagrada djelatnici za 35 godina radnog staža. Povećanje u odnosu na isto razdoblje prethodne godine zbog jubilarne nagrade.

Konto 3132

Na doprinose za obvezno zdravstveno osiguranje utrošen je iznos od 52.473,46 kn.

Konto 3211

Na službena putovanja utrošen je iznos od 6.696,30 kn. Povećanje u odnosu na isto razdoblje prethodne godine zbog održavanja 2 programa obrazovanja za gerontodomaćice izvan sjedišta ustanove (Luka, Marija Gorica), održavanje radionica Agencije za strukovno obrazovanje i obrazovanje odraslih u Zagrebu, a tiču se novog Zakona o obrazovanju odraslih te sudjelovanje na Skupštini HKD-a.

Konto 3212

Na naknade za prijevoz s posla i na posao utrošen je iznos od 21.978,00 kn. Umanjenje u odnosu na isto razdoblje prethodne godine zbog bolovanja djelatnice kojoj u tom razdoblju nije isplaćena naknada za prijevoz.

Konto 3213

Na stručno usavršavanje zaposlenika utrošen je iznos od 2.900,00 kn – seminar, webinari. Umanjenje u odnosu na isto razdoblje prethodne godine zbog manje odlazaka na stručno usavršavanje.

Konto 3221

Na uredski materijal i ostale materijalne rashode utrošen je iznos od 18.415,52 kn (uredski materijal, stručna literatura, časopisi i novine, materijal za čišćenje i održavanje, ostali potrošni materijal) što je umanjenje u odnosu na isto razdoblje prethodne godine u kojoj je bio puno veći broj polaznika pa samim time i povećan rashod uredskog materijala.

Konto 3222

Na materijal i sirovine (materijal za radionice) utrošen je iznos od 2.801,06 kn. Povećanje u odnosu na isto razdoblje prethodne godine jer u 2021. g. zbog mjera suzbijanja COVID-19 nije bilo toliko radionica za djecu ni kulturnih manifestacija, a i zbog povećanja cijena materijala.

Konto 3223

Na energiju – plin utrošen je iznos od 6.034,04 kn. Smanjenje u odnosu na isto razdoblje prethodne godine iz razloga što osnivač podmiruje troškove električne energije zbog preseljenja na drugu lokaciju.

Konto 3225

Na sitni inventar utrošen je iznos od 1.124,25 kn, dok u 2021. godini nije bilo rashoda za sitni inventar.

Konto 3227

Na zaštitnu opremu (maske) utrošen je iznos od 164,24 kn, umanjenje u odnosu na isto razdoblje prethodne godine radi ukidanja mjere obveznog nošenja maske za lice.

Konto 3231

Na usluge telefona i pošte utrošen je iznos od 8.020,58 kn. Smanjenje u odnosu na isto razdoblje prethodne godine zbog manjeg korištenja usluga pošte, a većeg korištenja elektroničke pošte.

Konto 3232

Na usluge tekućeg i investicijskog održavanja utrošen je iznos od 8.019,75 kn, povećanje u odnosu na isto razdoblje prethodne godine radi prilagođavanja prostora za redovni rad na novoj lokaciji a odnosi se na elektro radove, zamjenu brava, izradu ključeva, popravak fotokopirnog aparata, popravak uredske stolice.

Konto 3234

Na komunalne usluge utrošen je iznos od 1.171,12 kn, umanjenje u odnosu na isto razdoblje prethodne godine iz razloga što osnivač podmiruje troškove vode zbog preseljenja na drugu lokaciju; zbog obnove zgrade nisu korištene usluge dimnjačara.

Konto 3237

Na intelektualne usluge utrošen je iznos od 41.701,40 kn, a odnosi se na isplatu honorara predavačima temeljem ugovora o djelu, održavanje promocija knjiga, održavanje radionica, izrada dokumentacije za zaštitu na radu. Smanjenje u odnosu na isto razdoblje prethodne godine zbog manje održanih programa obrazovanja u 2022. godini.

Konto 3238

Na računalne usluge utrošen je iznos od 7.115,74 kn, a odnosi se na održavanje knjžničnog programa Metel, na usluge servisa e-račun, za Internet domenu, antivirusni program, podešavanje programa Digitalna arhiva, servis laptopa. Povećanje u odnosu na isto razdoblje prethodne godine zbog servisa laptopa te prilagođavanja programa novim zakonskim obvezama.

Konto 3239

Na ostale usluge utrošen je iznos od 9.562,50 kn, a odnosi se na usluge čišćenja. Povećanje u odnosu na isto razdoblje prethodne godine zbog korištenja servisa za čišćenje tijekom cijele godine.

Konto 3292

Na premije osiguranja utrošen je iznos od 4.719,49 kn, odnosi se na osiguranje od požara, poplave, javne odgovornosti i zaposlenih. Povećanje u odnosu na isto razdoblje prethodne godine zbog povećanja cijena polica osiguranja.

Konto 3293

Na reprezentaciju utrošen iznos od 1.818,89 kn. Povećanje u odnosu na isto razdoblje prethodne godine zbog održavanje kulturnih manifestacija Noć knjige i Mjesec hrvatske knjige te po prvi put proglašenja Najčitatelja knjižnice uz prigodnu nagradu.

Konto 3294

Na članarinu za Knjižničarsko društvo Krapinsko-zagorske županije utrošen iznos od 100,00 kn.

Konto 3295

Na pristojbe (HRT - rtv pristojba) utrošen iznos od 960,00 kn, umanjenje u odnosu na isto razdoblje prethodne godine jer se nisu održavale izobrazbe za održivu uporabu pesticida za koje se plaćaju iskaznice.

Konto 3299

Na ostale nespomenute rashode poslovanja utrošeno je 487,50 kn, a odnosi se na FINA certifikat za e-poreznu, e-račun,…

Konto 3431

Na bankarske usluge i usluge platnog prometa utrošeno je 2.513,43 kn, što je povećanje u odnosu na prethodnu godinu zbog povećanih cijena bankarskih usluga.

Konto 4221

Nabava uredskog namještaja – 5 regala za arhiv u iznosu od 15.658,99 kn, što je povećanje u odnosu na prethodno razdoblje zbog potrebne opreme u novom prostoru.

Konto 4227

Nabava opreme za ostale namjene (mikrovalna pećnica) u iznosu od 849,00 kn.

Konto 4241

Utrošena sredstva za nabavu knjižne građe za Knjižnicu iznose 37.478 kuna, a odnosi se na nabavu knjižne građe sredstvima od Ministarstva kulture u iznosu od 20.000,00 kn, Krapinsko-zagorske županije u iznosu od 5.000,00 kn, Grada Donja Stubica 10.000,00 kn, od članarine knjižnice 2.000,00 kn, i donacije knjiga izdavača u iznosu od 478,00 kn. Umanjenje u odnosu na prethodnu godinu zbog manjeg broja donacija knjiga.

Konto 4262

Na ulaganje u računalne programe utrošeno je 5.750,00 kn, a odnosi se na module programa Synesis za pripremu EURA u iznosu od 875,00 kn te programa Digitalna arhiva zbog prilagodne novoj Uredbi o uredskom poslovanju u iznosu od 4.875,00 kn.

Ukupni prihodi poslovanja za 2022. godinu iznose 651.750,59 kuna, a ukupni rashodi iznose 615.029,00 kuna te ukupan višak prihoda iznosi 36.721,59 kuna.

Višak prihoda iz prethodnih godina u iznosu od 43.628,87 kn u cijelosti je utrošen na rashode u 2022. godini.

***Bilješke uz bilancu***

Postrojenja i oprema - 022

Vrijednost postrojenja i opreme iznosi 508.110,94 kn, što je umanjenje u odnosu na početno stanje zbog rashodovanja i isknjiženja imovine koja se zbog starosti nije mogla preseliti na novu lokaciju. U 2022. godini nabavljena je nova oprema u vrijednosti od 16.507,99 kn, a isknjižena je oprema u vrijednosti od 94.032,14 kn.

Knjižna građa - 024

Vrijednost knjižne građe u odnosu na prethodnu godinu povećana je u iznosu od 118.434,88 kn, a nabavljena je sredstvima Ministarstva kulture 20.000,00 kn, Krapinsko-zagorske županije 5.000,00 kn, Grada Donja Stubica 10.000,00 kn, članarinom knjižnice 2.000,00 kn, poklonom knjiga članova knjižnice ili izdavača u iznosu od 478,00 kn, te otkupom knjiga Ministarstva kulture u iznosu od 80.956,88 kn.

Ulaganje u računalne programe - 026

Vrijednost ulaganja u računalne programe povećana je u iznosu 5.750,00 kn u odnosu na početno stanje, a odnosi se na module programa Synesis za pripremu EURA u iznosu od 875,00 kn te programa Digitalna arhiva zbog prilagodne novoj Uredbi o uredskom poslovanju u iznosu od 4.875,00 kn.

Sitni inventar - 042

Vrijednost sitnog inventara u upotrebi i ispravak vrijednosti sitnog inventara iznosi 11.986,99 kn, što je umanjenje u odnosu na početno stanje zbog rashodovanja i isknjiženja sitnog inventara zbog dotrajalosti. U 2022. godini nabavljen je sitni inventar u vrijednosti od 1.124,25 kn, a isknjižen je u vrijednosti od 2.008,21 kn.

Jamčevni polozi - 122

U 2022. godini izvršen je povrat jamčevnih pologa od strane Hrvatskog zavoda za zapošljavanje, a koji su bili uplaćeni 2019. i 2020. godine u iznosu od 8.364,00 kn kao jamstvo za ozbiljnost ponude pri javljanju na javni natječaj Hrvatskog zavoda za zapošljavanje.

Potraživanja za naknade koje se refundiraju - 129

Potraživanje za kauciju za boce vode u iznosu od 200,00 kn vraćeno u 2022. godini po povratku aparata i boca za vodu.

Stanje na 31.12.2022. godine na kontu Potraživanja za naknade koje se refundiraju iznosi 9.777,86 kn, a odnosi se na povrat bolovanje od strane HZZO-a za studeni i prosinac 2022. godine.

Udjeli u glavnici trgovačkih društava - 152

Odnosi se na udio u trgovačkom društvu (Radio Stubica) u iznosu od 5.000,00 kn. Navedeni iznos evidentiran je i na izvore financiranja za financijsku imovinu.

Potraživanja za prihode od usluga - 166 i 169

Potraživanja za prihode od usluga obrazovanja u iznosu od 5.630,00 kn, od toga se odnosi na potraživanje za njegovateljice iz 2013. godine u iznosu od 3.500,00 kn, potraživanje za održivu uporabu pesticida iz 2016. u iznosu od 350,00 kn, potraživanje za tečaj engleskog jezika iz 2018/2019. u iznosu od 880,00 kn, potraživanje za tečaj engleskog jezika iz 2021/2022. u iznosu od 300,00 kn te za potraživanje od tečaja engleskog jezika iz 2022. u iznosu od 600,00 kn.

Za potraživanje iz 2013. g. 3.500,00 kn i potraživanje iz 2016. g. 350,00 kn izvršen ispravak vrijednosti potraživanja u 100% iznosu, te za potraživanje iz 2018/2019.g. izvršen ispravak vrijednosti potraživanja u 50% iznosu, ukupno 4.290,00 kn u 2021. godini. U 2022. godini izvršen je ispravak vrijednosti potraživanja

u preostalih 50% iznosu za potraživanje iz 2018/2019.g. u iznosu od 440,00 kn. Za sva potraživanja kod kojih je proveden ispravak vrijednosti potraživanja, podignute su ovrhe.

Obveze za zaposlene - 231

Obveze za zaposlene iznose 34.239,14 kn, odnose se na plaću za 12/2022., isplaćenu u siječnju 2023. godine.

Obveze za materijalne rashode - 232

Obveze za materijalne rashode iznose 3.399,06 kn, odnose se na naknadu za prijevoz zaposlenika za 12/2022 isplaćenu u siječnju 2023. godine u iznosu od 1.764,00 kn, te obveze prema dobavljačima za rashode koji se odnose na 12/2022, a plaćene su u siječnju 2023. u iznosu od 1.635,06 kn.

Obveze za financijske rashode - 234

Obveze za financijske rashode iznose 291,05 kn, odnose se na usluge platnog prometa za 12/2022. godine, a plaćene u siječnju 2023. godine.

Ostale tekuće obveze - 239

U 2022. godini izvršen je povrat sredstava u iznosu od 180,00 kn polazniku koji je u 2021. godini unaprijed uplatio program izobrazbe, no odustao od pohađanja izobrazbe prije njezina početka.

Unaprijed naplaćeni prihodi - 292

Naplaćeni prihodi budućih razdoblja u iznosu od 11.190,00 kn odnose se na tečaj engleskog jezika u DV Donja Stubica. Tečaj traje 60 sati odnosno 8 mjeseci, cijena tečaja iznosi 1.200,00 kn plativa na 8 rata po 150,00 kn, što za 2022. godinu iznosi 450,00 kn po polazniku. Međutim, roditelji djece sami odabiru dinamiku plaćanja, te za uplaćeni iznos preko 450,00 kn po polazniku knjižimo na naplaćene prihode budućeg razdoblja i na mjesečnoj bazi knjižimo na prihode razdoblja na koji se odnose u 2023. godini.

Izvanbilančni zapisi – 991 i 996

U Pučkom otvorenom učilištu Donja Stubica je u tijeku 2022. godine izvršena Financijska revizija poslovanja za 2021. godinu, te je Državni ured za reviziju u nalazu naložio evidentiranje tuđe imovine dobivene

na korištenje u poslovnim knjigama i u financijskim izvještajima u okviru računa izvanbilančni zapisi

u skladu s odredbama Pravilnika o proračunskom računovodstvu i Računskom planu. Radi se o zgradi u Novoj ulici 1, Donja Stubica te zgradi Doma kulture u Golubovečkoj ulici 5, Donja Stubica koje su u vlasništvu Grada Donja Stubica.

Pučko otvoreno učilište Donja Stubica nema sudskih sporova u tijeku.

***Bilješke uz izvještaj o rashodima prema funkcijskoj klasifikaciji***

Pučko otvoreno učilište Donja Stubica je ustanova koja se bavi knjižničnom i obrazovnom djelatnošću te bilježi rashode prema funkcijskoj klasifikaciji:

služba kulture 0820 u iznosu od 393.212,04 kn

obrazovanje koje se ne može definirati po stupnju 0950 u iznosu od 221.816,96 kn.

***Bilješke uz izvještaj o promjenama u vrijednosti i obujmu imovine i obveza***

U 2022. godini Pučko otvoreno učilište Donja Stubica primilo je otkupom Ministarstva kulture 602 knjige ukupne vrijednosti 80.956,88 kn te je time došlo do povećanja obujma nefinancijske imovine.

Zbog isknjiženja imovine kojoj nije dovršen ispravak vrijednosti, došlo je do smanjenja obujma nefinancijske imovine u iznosu od 2.486,44 kn.

***Bilješke uz izvještaj o obvezama***

Stanje obveza na kraju izvještajnog razdoblja iznosi 37.929,25 kuna, a odnosi se na nedospjele obveze za rashode poslovanja:

* 231 – obveze za zaposlene u iznosu 34.239,14 kn, odnosno plaća za prosinac 2022. godine koja je isplaćena u siječnju 2023. godine
* 232 – obveze za materijalne rashode 3.399,06 kn s dospijećem u siječnju 2023. godine
* 234 – obveze naknade bankama 291,05 kn s dospijećem u siječnju 2023. godine

Donja Stubica, 31. 01. 2023.

Osoba za kontaktiranje: Vesna Gospočić Mokrovčak

Telefon za kontakt: 099/ 8115 399

Ravnateljica

Manuela Frinčić, mag. bibl.